Við erum kannski glæsileg á að líta , vel klædd , glaðleg í fasi , með flotta ferilskrá , dáð og öfunduð , en bak við framhliðina erum við svekkt á að vera ekki metin að verðleikum ; við erum jafnvel feit og ólöguleg þótt það sjáist ekki utan á okkur ; kannski erum við í raun og veru bara ljótir og klunnalegir apar ef vel væri að gáð . Þátttakendur eru fimm að þessu sinni , öll gamalkunnir RaTaTam-leikarar : Albert Halldórsson , Guðmundur Ingi Þorvaldsson , Guðrún Bjarnadóttir , Halldóra Rut Baldursdóttir og Hildur Magnúsdóttir . Hildur kynnti sig í fyrstu sem glimmerpíu sem væri ævinlega glöð og hress en innan í grönnum glitrandi kroppnum leyndist annar sem keppirnir héngu utan á og tróð sér í hvert bikiníið utan yfir annað … Ofbeldisfullur leikur hennar að trompetinum sínum var sjón að sjá ! Charlotte kallar þetta „ nútíma Íslendingasögur “ í viðtali í Morgunblaðinu og það er ágætlega orðað . Loks má bæta því við að lýsing Björns Bergsteins Guðmundssonar tók virkan þátt í afhjúpuninni . Silja Aðalsteinsdóttir